Sota-virsi (Saxbäck)
O, älä pelkää, joukkonen!
 Jos vihollinen vainoten
 Kaikiltain puolin pauhaa.
 He nousevat nyt riemuten;
 Vaan riemunsa on rahtunen:
 Siis sodi, saada rauhaa!

 Sun asias on Jumalan:
 Käy sotaan Herran huomahan;
 Ei sitte pelko vaivaa.
 Hän Gideonin herättää,
 Ja Herran kansan säilyttää
 Ja rauhan tietä raivaa.

 Niin, toivoin Jesuksen nimeen,
 Ne joukot kohta juonineen
 Jo maahan kaikki lyödään;
 Me emme elä pelvolla,
 Kun, Jumalamme avulla,
 Suloinen voitto saadaan!

[Kustaa Adolf] –[S]ax[bäck] –

Lähde: Oulun Wiikko-Sanomia 17.11.1855.

Kustaa II Aadolf
Kustaa Adolf Saxbäck
Virret
Oulun Wiikko-Sanomia
1855